Energetizáló reggeli: csokis granola házilag - Mom With Five
2018. május 19., szombat 2018. május 20., vasárnap momwithfiveReceptek
Sok gyerek mellett nagyon fontos a tápláló, energetizáló, változatosan elkészíthető reggeli. A házi készítésű csokis granola minden kritériumnak megfelel.
Nagyon sok levelet szoktam azzal kapcsolatosan kapni, hogy milyen reggelit készítek a gyerekeknek hétköznap, amivel nem kell sokat pepecselni és a srácok is szívesen megeszik.
Kezdjük azzal a talán nem meglepő ténnyel, hogy nagyon sok mindennel próbálkoztam már, amíg megtaláltam a számunkra legmegfelelőbb reggeliket. Volt már az asztalon aszalt gyümölcs, előző este készített péksütemény, müzli, üres joghurt stb. Egyiknek sem volt igazán átütő sikere. Következő lépésként megpróbáltam kombinálni ezeket, hátha abból kisül valami jó. Hát, nem egészen jött be a számításom.
Itt jutottam el arra a pontra, hogy oké, akkor körülnézek a világban, hogy mások miket tesznek a gyerekeik asztalára reggelente. Sok-sok képet, receptet böngésztem át, amígy kialakult a kedvenc reggeli repertoárunk: aszalvány+tej/gabonapehely; házi granola/joghurt+friss gyümölcs, meleg nyári napokon pedig a fagyasztott görög joghurt gyümölcsökkel+granola. Ez a három az abszolút favorit, ezeket és a házi péksüteményeket szoktam variálni, cserélgetni egymással. És nem, nem tudják megunni, mert elég a gyümölcsöt, mint hozzávalót kicserélni és máris teljesen új ízvilágot kapunk.
Persze az sem mindegy, hogy milyen a gabonapehely (nálunk a fahéjas az abszolút nyerő) és granolából sem esznek meg akármilyet. A csokis változat a kedvencük, de annak a bolti változata igencsak húzós árban van, tekintettel a gyerekeim számára, így inkább megtanultam elkészíteni házilag. Mire ez a felvágás? Minek készítek granolát? Őszintén szólva nekem a puszta zabpehely mindig kicsit papírízű, a müzli pedig kicsit száraz. A granola ezekkel ellentében ropogós és ízes. És ebben a gyerekeim is egyetértenek velem.
De hogy legyen benne egy kis kényeztetés csavar is és tényleg a mi igényeinkre legyen szabva, nálunk olykor-olykor kerül még bele a szokásos hozzávalókon kívül egy-két kocka kakaós gabonapehely, na meg egy kis aszalt gyümölcs a kedvencekből: különösen a tanév vége felé figyelek erre, amikor nagy a hajtás és fel kell turbózni a gyerekek szürkeállományát.
Csokis granola házilag
Csokis granola minden földi jóval
1(-2) evőkanál fahéj
5-6 dkg apróra vágott csokoládé
A mandulát szabadítsuk meg a héjától (ehhez dobjuk egy percre forrásban lévő vízbe, majd gyorsan csúsztassuk ki a barna héjából) és a dióval együtt várjuk durvára.
Adjuk az olajos magvakhoz a kakaót, a fahéjat és a zabpelyhet.
Öntsük a keverékhez a mézet és az olajat és alaposan keverjük össze. (Akkor jó, ha kicsit ragadós az állaga, de még pergős.)
Terítsük szét a tepsiben a nyers granolát és 25 perc alatt süssük készre. (Egyszer-kétszer keverjük át, nehogy megégjen!)
Ha kihűlt, adjuk hozzá az apróra vágott csokoládét, majd tegyük jól záródó üvegbe, amelyben akár hetekig is eláll.
Ebből az alapanyag mennyiségből fél kiló granola készíthető.
Mandula helyett használhatunk mogyorót, zabpehely helyett pedig rozs- vagy egyéb gabonapelyhet is.
Hogyan lesz a csokis granolából szuper reggeli? Egyszerűen: egy pohárban rétegezzünk egymásra két-három marék granolát egy kis doboz görög joghurttal (a granolával kezdjük és a joghurttal fejezzük be a műveletsort), adjunk hozzá pár szem idénygyümölcsöt, a rétegek közé is – például epret – és máris kész az energetizáló napindító finomság.
Tagged egészséges, granola, recept, reggeli
6 thoughts on “Energetizáló reggeli: csokis granola házilag”
2018. május 30., szerda - 20:32
Köszi ezt a receptet, nagyon guszta! Már megvettem hozzá mindent, holnap vagy holnapután ki is próbálom 🙂
2018. június 1., péntek - 13:56
Örülök, hogy újra benéztél hozzám és találtál valami kedvedrevalót. Remélem, hogy neked is sikerül elkészíteni. Nagyon kell vigyázni, hogy oda ne égjen. Lehet, hogy kísérletezgetni kell a hőfokkal, de egy idő után be lehet jól lőni, hogy a saját sütődnél melyik a legjobb fokozat.
Térj be hozzám máskor is, lesznek még receptek.
2018. június 1., péntek - 14:19
Köszi! Jövök én pár naponta mindenképp, mert nagyon szívesen olvasom a blogodat! 😊
2018. június 1., péntek - 15:43
Nagyon örülök neki, jólesik hallani. Köszönöm, hogy velem tartasz.
2018. június 18., hétfő - 13:31
Elkészült és nagyon finom! Azóta szinte minden nap ez a reggeli (vagy a sima joghurt-méz-zabpehely kombó)! 🙂
2018. június 18., hétfő - 16:15
Üdv újra itt! De szuper, hogy kipróbáltátok, mi is épp ma kezdtünk bele a legújabb adagba. Most pár napig tuti nem lesznek hajlandók mást enni. De nem is bánom, minden benne van, ami finom és egészséges. Málna is van, áfonya is van, szóval minden adott egy isteni reggelihez. Vagy uzsonnához.
Köszönöm, hogy megírtad a tapasztalatodat.